Erik Nodland

Erik Andreas Nodland (født 27. juli 1965 i Kragerø) er en norsk journalist. Han har tidligere jobbet i VG, og var reportasjeleder inntil han begynte å arbeide for Se og Hør i 1998. Han var ansvarlig redaktør for bladets nettsted Seher.no fra 2006 og frem til mai 2009.

Nodland var kaptein for laget fra Asker og Bærum som vant QuizDan på NRK i 2014.

Han er gift, har tre barn og er bosatt i Asker.

I februar 2015 ga han ut Den store Quizboka på Aller Forlag sammen med sin quiz-makker Vegard Eikemo Sande. De to har fast quizspalten «Erik og Vegards Mesterquiz» i Se og Hør Extra hver uke.

Referanser 

Norske redaktører
Personer fra Kragerø kommune
Fødsler i 1965